На седници Наставно-научног већа Филозофског факултета Универзитета у Београду, одржаној 29. јуна 2017. године, изабрани смо у комисију за припрему извештаја о испуњености услова за реизбор кандидаткиње Едисе Кецап, у истраживачко звање истраживач сарадник.

Након стеченог увида у приложену библиографију и документацију, као и на основу досадашње сарадње са кандидатом подносимо, Изборном већу Филозофског факултета Универзитета у Београду, следећи

**ИЗВЕШТАЈ**

**Комисије за реизбор кандидаткиње Едисе Кецап у истраживачко звање истраживач-сарадник**

**Основни биографски подаци**

Едиса Кецап рођена је у Београду, 05. 12. 1984. године, где је завршила основну и средњу школу. Након завршетка средње медицинске школе „Надежда Петровић“ у Земуну, уписала је основне академске студије андрагогије, на Одељењу за педагогију и андрагогију Филозофског факултета Универзитета у Београду. Студије је заршила са просечном оценом 8.68, и стекла звање: дипломирани андрагог – мастер. Дипломски рад, на тему: *Професионални развој наставника као аспект професионализације средњег стручног образовања,* одбранила је са оценом 10.

Докторске студије андрагогије започела је у децембру 2011. године на Филозофском факултету Универзитета у Београду. Положила је све испите, а тренутно је на трећој години студија. Кандидаткиња континуирано ради на изради докторске дисертације под радним називом *Образовање одраслих у функцији превазилажења негативних ефеката рада* и припрема се за одбрану теме докторске дисертације.

Едиса Кецап је члан: Друштва андрагога Србије (ДАС); Balkan Society for Pedagogy and Education (BASOPED), Thessaloniki; и European Society for Research on The Education of Adults (ESREA). Течно говори енглески језик и служи се шпанским језиком.

**Радно-професионално ангажовање**

Едиса Кецап је, у периоду од јуна 2012. године до фебруара 2015. године, била ангажована као истраживач приправник, у Институту за педагогију и андрагогију Филозофског факултета Универзитета у Београду, на пројекту *Модели процењивања и стратегије унапређивања квалитета образовања у Србији* (бр. 179060, од 2011, а пројекат је још увек у току).

У звању истраживача сарадника ради од фебруара 2015. године на истом пројекту. Од почетка ангажовања обављала је различите послове на пројекту, међу којима су: организација научних скупова, семинара и обука; организација предавања предавача из земље и иностранства; израда различитих извештаја; обављање текућих и административних послова; и други.

Кандидаткиња је, од јуна 2012. године, ангажована и у организацији и реализацији наставе на Катедри за андрагогију Филозофског факултета Универзитета у Београду у оквиру предмета: Андрагогија рада (основне студије, трећа година, обавезни предмет) и Квалитет у образовању одраслих (основне студије, четврта година, изборни предмет). Везано за наставу Едиса Кецап обавља следеће послове: организација и реализација вежби, израда различитих материјала за потребе наставе, прегледање и оцењивање одређених предиспитних обавеза и извештаја са стручне праксе, координирање студентске стручне праксе, одржавање консултација и пружање повратних информација студентима, дежурства на испитима у редовним и апсолвентским роковима, организовање студентских посета релевантним организацијама и институцијама које се баве образовањем одраслих, организовање гостовања домаћих и страних предавача, као и обављање административних послова везаних за наставу и испите.

**Научно-истраживачки рад**

*Учешће на скуповима*

Кандидаткиња Едиса Кецап је учествовала на већем броју националних и међународних скупова у земљи и иностранству. У наставку ћемо издвојити само неке од њих, а то су: Конференција „*Целоживотно учење у високом образовању*“, Медицински факултет Универзитета у Београду, организатори: Медицински факултет, HERE тим, ERASMUS+, Фондација Tempus (2017); UNESCO конференција “*Sub-regional Eastern and South-Eastern European launch of the 3rd Global Report on Adult Learning and Education (GRALE III)*”, Београд, организатори: UNESCO-в Институт за целоживотно учење из Хамбурга (UIL), Међународни савет за образовање одраслих – ICAE (са седиштем у Уругвају), Катедра за андрагогију Филозофског факултета Универзитета у Београду, Друштво за образовање одраслих из Београда (2017); Конференција „*Мој пут до жељеног занимања*“, Београд, Deutsche Gesellschaft fur Internationale Zusammenarbeit (GIZ) GmbH, Министарство просвете, науке и технолошког развоја, Министарство омладине и спорта (2014); Завршна конференција BeLL пројекта “BeLL – Final Results and Dissemination Workshop”, Бон, DIE – German Institute for Lifelong Learning (2014); Међународна конференција "*Serbia Within European Paradigm of Career Guidance – Recommendations and Perspectives*", Careers: развој каријерног вођења у циљу унапређивања високог образовања у Србији, Ниш, Филозофски факултет Универзитета у Нишу (2013); Трећа конференција ESREA - ELOA (Education and Learning of Older Adults) мреже "*Intergenerational Solidarity and Education of Older Adults in Community*", Филозофски факултет, Универзитет у Љубљани, Словенија (2012).

Поред учешћа на научним и стручним скуповима Едиса Кецап је, као тренер, реализовала већи број обука (семинара) за наставнике и тренере који раде у области образовања одраслих.

*Учешће на пројектима*

Кандидаткиња је, учествујући на већем броју националних и међународних пројеката, покривала различите позиције међу којима су:

1) Пројекат Института за педагогију и андрагогију Филозофског факултета Универзитета у Београду „Модели процењивања и стратегија унапређивања квалитета образовања у Србији” **-** евиденциони број пројекта: 179060 (2011 - у току), финансиран од стране Министарства просвете, науке и технолошког развоја Републике Србије

– сарадник на пројекту.

2) Пројекат Универзитета у Београду, пројекат ESRALE (European Studies and Research in Adult Learning and Education), у оквиру Lifelong Learning Programme, суб-програм ERASMUS (јануар 2014 – новембар 2016. године)

– сарадник тима за реализацију пројекта.

3) Пројекат „Снажни од почетка“, Центар за интерактивну педагогију – ЦИП (октобар 2014. године)

- спољашњи евалуатор.

4)Међународни пројекат "BeLL - Benefits of Lifelong Learning" (DIE, Немачка), компаративно истраживање у 10 европских земаља; носилац пројекта за Србију - Друштво за образовање одраслих (јун 2012 – јануар 2014. године)

- координатор пројекта и реализатор за Србију.

5) GOPA Worldwide Consultants GmbH, пројекат „Друга шанса - Развој система функционалног основног образовања одраслих - ФООО у Србији” (јун 2011 – новембар 2012. године)

- јуниор експерт – асистент тренера за обучавање наставника основних школа за рад са одраслима у оквиру обука „Базичне андрагошке вештине”.

*Анализа научно-истраживачких радова*

Приложена библиографија кандидаткиње садржи 11 библиографских јединица, од којих смо одабрали три рада која ћемо сажето представити.

* Пекеч, K, Михајловић, Д, Кецап, E. (2016). **Lifeline Method in Research of Adult Learning and Career: Towards the Quality**; in. A. Pejatović, R. Egetenmeyer, M. Slowey (Eds.): *Contribution of Research to Improvement of Adult Education Quality*. Belgrade: University of Belgrade, Faculty of Philosophy, Institute for Pedagogy and Andragogy; Wurzburg: University of Wurzburg; Dublin: Dublin City University

У раду је истраживана веза између каријере, с једне стране и учења и образовања одраслих, с друге стране, при чему основни циљ истраживања представља испитивање њихових међусобних релације, преклапања и раздвајања у контексту кључних периода у каријери. Овом циљу придодат је још један, а то је испитивање домета коришћења lifeline методе истраживања, преузете из области каријерног вођења и саветовања, која није довољно употребљавана у научним истраживањима. Основни налази односе се на компарирање токова линија каријере и линија учења и образовања, односно изналажење и тумачење њихових преклапања и размимоилажења. Резултати истраживања показују да је линија каријере засићена периодима транзиције у каријери, док линијом образовања и учења доминира формално образовање, где је главна сврха да се добије диплома, а процес образовања скоро никада није описан као важан за њихову каријеру. Пад образовања одвија око тридесете или четрдесете године старости. Међутим, можда најважнији податак добијен овим истраживањем јесте то да се образовање као подршка каријери обично јавља у периодима око прве запослености, што говори да се образовање често сматра важним за улазак у професију, али не и као подршка у критичним периодима у каријери као што су незапосленост или дуготрајно одсуство и слично.

* Кецап, E. (2013): **Employee Education and Prevention of Work-Related Stress**, in; Miomir Despotović, Emina Hebib, Németh Balázs (eds), *Contemporary Issues of Education Quality* (pp. 249-262). Belgrade: University of Belgrade Faculty of Philosophy, Institute for Pedagogy and Andragogy; Pécs: University of Pécs, Faculty of Adult Education and HRD

У овом теоријском истраживањау ауторка указује на важност превенције стреса код запослених, који се јавља као једна од највећих препрека за неометано обављање радних задатака. Поред тога, истиче улогу и одговорност руководилаца за појаву стреса код запослених, указујући на важност њиховог схватања приоритета, истовремено трагајући за местом образовања у том контексту. Ауторка полази од увида да руководиоци, као особе које планирају, организују рад организације, на тај начин креирају њену културу и доприносе стварању одређене климе и атмосфере на радном месту. Такође, ставља се акценат на неке од бројних узрока и симптома стреса код запослених, али и на последице које овај феномен оставља по запосленог и организацију у којој ради. Коначно, ауторка предлаже одређене образовне мере превенције стреса на послу.

* Пејатовић, A., Пекеч, K, Кецап, E. (2012). **Intergenerational Learning – Between difficulties and benefits**, in: Jelenc Krašovec S., Radovan, M. (ed.) "Intergenerational Solidarity and Older Adults Education in Community", The Third Conference of the ESREA Network on Education and Learning of Older Adults, Conference papers, 19-21 September 2012, Ljubljana: Znanstvena založba Filozofske fakultete Univerze v Ljubljani, p. 204-215, (URL): <http://eloa2012.pedagogika-andragogika.com\\>, ISBN: 978-961-237-524-9) (pdf)

Кроз емприријско истраживање, у укупно 52 организације и институције широм Србије, које се баве образовањем одраслих, испитиван је сет карактеристика међугенерацијског учења у организованим образовним активностима одраслих. Добијени подаци су потврдили хипотезу да се међугенерацијско учење дешава насумично и спорадично. Резултати, између осталог, показују да није редак случај да у неким образовним групама постоји изузетно велики међугенерацијски јаз међу полазницима, а то доводи до бројних разноликости међу учесницима које су изражене на различите начине, што је и узрок тешкоћа у раду, али и извор бројних добробити за учеснике, наставнике, развој одређеног програма и различите аспекте рада установе. Поред тога, резултати показују и да различит генерацијски распон нема очекивани већи утицај на планирање, програмирање и имплементацију образовне активности. Кроз добијене податке и резултате истраживања се долази до закључка да полазну тачку за побољшање мултигенерацијског процеса учења треба тражити, пре свега, у тешкоћама и погодностима које оно подразумева, будући да оне указују на потребе које треба узети у обзир при изради и реализацији образовних активности које су намењене припадницима различитих генерација.

*Квантитативни показатељи научне компетентности кандидаткиње*

Објављене радове Едисе Кецап приказаћемо табеларно, а у складу са *Правилником о поступку, начину вредновања и квантитативном исказивању научноистраживачких резултата истраживања*, за област друштвених наука.

Табела број 1: Квантитативни показатељи научне компетентности Едисе Кецап

|  |  |  |
| --- | --- | --- |
| **Назив рада** | **Категорија** | **Број бодова** |
| Кецап, Е. (2012). **Основни квалитети обука за ублажавање ефеката изгарања на послу,** у: Алибабић, Ш., Медић, С. и Бодрошки-Спариосу, Б. (ур.). Квалитет у образовању – Изазови и перспективе (81-97). Београд: Институт за педагогију и андрагогију (ISBN 978-86-82019-69-5); (COBISS.SR-ID: 195813644); | М44 | 3 |
| Pejatović, A., Pekeč, K, Kecap, E. (2012). **Intergenerational Learning – Between difficulties and benefits**, in: Jelenc Krašovec S., Radovan, M. (ed.) "Intergenerational Solidarity and Older Adults Education in Community", The Third Conference of the ESREA Network on Education and Learning of Older Adults, Conference papers, 19-21 September 2012, Ljubljana: Znanstvena založba Filozofske fakultete Univerze v Ljubljani, p. 204-215, (URL): <http://eloa2012.pedagogika-andragogika.com\\>, ISBN: 978-961-237-524-9) (pdf) | М33 | 1 |
| Пејатовић, А., Пекеч, К., Кецап, Е. (2012). **Комуникација између младих и старих у организованим образовним активностима** (Communication Between The Young and The Elderly in Organised Educational Activities), у: „Однос младих према старима и старењу“ ("Youth's Perceptions of Elderly and Aging"), Књига резимеа, Београд: Институт за педагошка истраживања, Геронтолошко друштво Србије, стр. 30, 69 (ISBN: 978-86-7447-108-1); (COBISS.SR-ID: 195613964) | М64 | 0.2 |
| Êåöàï Åäèñà, Ìèõà¼ëîâèž Äóáðàâêà, (2012): **Íåêè åòè÷êè ïðîáëåìè îáðàçîâàœà îäðàñëèõ ó êîíòåêñòó óíàïðåèâàœà êâàëèòåòà îáðàçîâíîã ðàäà ñà îäðàñëèìà,** ó: Íàòàøà Âó¼èñèž-Æèâêîâèž, Ìèëèöà Ìèòðîâèž, Êðèñòèíêà Îâåñíè (óð.), *Ïîñåáíà ïèòàœà êâàëèòåòà ó îáðàçîâàœó* (ñòð. 99-116). Áåîãðàä, (Ñðáè¼à): Èíñòèòóò çà ïåäàãîãè¼ó è àíäðàãîãè¼ó ISBN 978-86-82019-67-1, COBISS.SR-ID 193802252 | М44 | 3 |
| Kecap, E. (2013): **Employee Education and Prevention of Work-Related Stress**, in; Miomir Despotović, Emina Hebib, Németh Balázs (ed), *Contemporary Issues of Education Quality*  (pp. 249-262). Belgrade: University of Belgrade Faculty of Philosophy, Institute for Pedagogy and Andragogy; Pécs: University of Pécs, Faculty of Adult Education and HRD | М14 | 5 |
| Pejatović, A, Kecap, E, Mihajlović D. (2013): **Multiphase Model of Career Support for Students – Example from practice**, in: Book of Abstracts, International Career Conference „Serbia within Paradigm of Career Guidance – Recommendations and Perspectives“, 24 October 2013, Niš, Serbia: University of Niš, University of Belgrade | М34 | 0.5 |
| Pejatović, A, Mihajlović, D, Kecap. E. (2014): **Multiphase Model of Career Support for Students – Example from practice**, in: Miodrag Lazić (ed), *Proceedings* - *International Career Conference ”Serbia within Paradigm of Career Guidance – Recommendations and Perspectives*“ (pp.32-38). Niš, Serbia: University of Niš ISBN 978-86-7181-082-1 | М33 | 1 |
| Кецап, Е, (2014), **Унапређење квалитета образовних интервенција у организацији са циљем превазилажења стреса запослених узрокованог феноменом downsizing**, у: Кнежић, Б, Пејатовић, А, Милошевић, З, (ур) „*Модели процењивања и стратегије унапређивања квалитета образовања одраслих у Србији*“, Београд: Филозофски факултет Универзитета у Београду, Институт за педагогију и андрагогију, стр. 93-107, ISBN 978-86-82019-82-4 | M44 | 3 |
| Михајловић, Д., Кецап, Е. (2014): **Бенефити од учења у одраслом добу у Србији**, *Андрагошке студије*, I, стр. 9-30, ISSN 0354-5415 UDK 37.013.83+374 | M24 | 4 |
| Михајловић, Д., Пекеч, К., Кецап, Е. (2015). **Образовање и каријерни развој одраслих – Истраживање квалитета**; у: Емина Хебиб, Биљана Бодрошки Спариосу, Александра Илић Рајковић (ур.): *Истраживања и развој квалитета образовања у Србији - стање, изазови и перспективе*, (141-154) Београд: Институт за педагогију и андрагогију Филозофског факултета Универзитета у Београду. ISBN 978-86-82019-91-6 | M44 | 3 |
| Pekeč, K., Mihajlović, D., Kecap, E. (2016). **Lifeline Method in Research of Adult Learning and Career: Towards the Quality**; in. A. Pejatović, R. Egetenmeyer-Neher, M. Slowey (Eds.): *Contribution of Research to Improvement of Adult Education Quality* (263-275). Belgrade: University of Belgrade, Faculty of Philosophy, Institute for Pedagogy and Andragogy; Wurzburg: University of Wurzburg; Dublin: Dublin City University. ISBN 978-86-82019-95-4 978-86-6427-039-7 | M14 | 5 |
| **Укупно** |  | 28.7 |

На основу табеларног приказа квантитативних показатеља научне компетентности Едисе Кецап, анализе приложене документације и анализе издвојеног узорка научно-истраживачких радова, видљиво је упуштање кандидаткиње у теоријска и емпиријска истраживања више различитих проблема повезаних са образовањем и учењем одраслих. Едиса Кецап је до сада, као аутор или коаутор, објавила 11 радова.

\*\*\*

**Мишљење и предлог Комисије**

Прегледом и анализом достављене документације (предвиђене конкурсом), Комисија је утврдила да кандидаткиња Едиса Кецап испуњава услове прописане Законом о научноистраживачкој делатности и Правилником о поступку и начину вредновања и квантитативном исказивању научноистраживачких резултата истраживача за реизбор у истраживачко звање истраживач-сарадник.

На основу квантитативних и квалитативних показатеља научно – стручне компетентности може се закључити да је Едиса Кецап постигла запажене резултате у свом досадашњем раду и да поседује капацитете за научно-истраживачки и наставни рад у области андрагогије. Стога **Комисија са задовољством предлаже Изборном већу Филозофског факултета Универзитета у Београду да Едису Кецап реизабере у истраживачко звање истраживач-сарадник.**

У Београду, 12. 09. 2017. године **Комисија:**

др Александра Пејатовић, ванредни професор

Филозофског факултета Универзитета у

Београду

др Миомир Деспотовић, редовни професор

Филозофског факултета Универзитета у

Београду

др Жељко Бралић, ванредни професор

Факултета безбедности Универзитета у

Београду