На седници Наставно-научног већа Филозофског факултета Универзитета у Београду, одржаној 29. јуна 2017. године, изабрани смо у комисију за припрему извештаја о испуњености услова за реизбор кандидаткиње Дубравке Михајловић, у истраживачко звање истраживач сарадник.

Након стеченог увида у приложену библиографију и другу документацију, као и на основу досадашње сарадње са кандидаткињом подносимо, Изборном већу Филозофског факултета Универзитета у Београду, следећи

**ИЗВЕШТАЈ**

**Комисије за реизбор кандидаткиње Дубравке Михајловић у истраживачко звање истраживач-сарадник**

**Основни биографски подаци**

Дубравка (Слободан) Михајловић рођена је у Смедереву 27. 05. 1987. године. Основне академске студије андрагогије студирала је у периоду од 2006. до 2010. године, и завршила их са просечном оценом 8.82, одбранивши завршни рад под називом „Завршне процене постигнућа полазника на курсевима стручног оспособљавања“. Рад је одбранила са оценом 10, чиме је стекла високо образовање и стручни назив – дипломирани андрагог. Године 2010. уписала је Мастер академске студије андрагогије на Филозофском факултету у Београду, које је завршила годину дана касније, 2011. године, са просечном оценом 10. Мастер рад одбранила је на тему: „Управљање каријером – институционално-организациони оквир“. Рад је одбранила са оценом 10.

Године 2012. Дубравка Михајловић је уписала Докторске студије андрагогије на Одељењу за педагогију и андрагогију на Филозофском факултету Универзитета у Београду. До сада је положила све планом и програмом предвиђене испите и интензивно ради на изради докторске дисертације чији је радни наслов „*Образовање у функцији каријерног вођена и саветовања припадника различитих циљних група*“.

Дубравка Михајловић течно говори енглески језик и служи се шпанским језиком.

**Радно-професионално ангажовање**

У периоду од јуна 2012. до фебруара 2015. године Дубравка Михајловић је била ангажована у Институту за педагогију и андрагогију Филозофског факултета у Београду (пројекат: *Модели процењивања и стратегије унапређивања квалитета образовања у Србији*, бр. 179060, од 2011. у току) као истраживач-приправник. Од фебруара 2015. године на истом пројекту ради као истраживач-сарадник.

У Институту обавља, већ више година, различите врсте послова, међу којима су: послови у вези публиковања издања Института; помагање у организацији научних и стручних скупова, семинара и обука; обављање различитих административних послова и други.

Поред ангажмана у Институту, од 2012. године Дубравка Михајловић је ангажована и у организацији и реализацији наставе на Катедри за андрагодију Филозофског факултета у Београду. Ради на припреми и реализацији вежби за студенте треће и четврте године основних студија андрагогије на предметима Стручно образовање одраслих и Анализа потреба за вештинама и обукама; реализује обуке за активно тражење посла за студенте треће године андрагогије; прати реализацију предиспитних обавеза студената и процењује неке од њихових предиспитних обавеза; одржава консултације; организује студентске посете релеватним институцијама и организацијама које делују у области образовања одраслих; организује стручну праксу студената; прегледа и оцењује студентске извештаје са праксе; дежура на испитима у редовним и апсолвентским роковима; организује посете предавача из земље и иностранства.

**Научно-истраживачки рад**

*Учешће на скуповима*

Дубравка Михајловић је учествовала на већем броју националних и међународних научних и стручних скупова, у земљи и иностранству, при чему издвајамо следеће:

Интернационална зимска школа „*Компаративне студије образовања и учења одраслих*“, Универзитет у Вирзбургу, Вирзбург, Немачка (2016); ESRALE Летња академија, „*Емпиријска истраживања образовања и учења одраслих*“, Пројекат ESRALE, Филозофски факултет Универзитета у Београду, Београд (2015); *Трећи интернационални андрагошки симпозијум*, Задар, Хрватска (2015); Завршна конференција BeLL пројекта “BeLL – Final Results and Dissemination Workshop”, Бон, DIE – German Institute for Lifelong Learning (2014); Међународна конференција "*Serbia Within European Paradigm of Career Guidance – Recommendations and Perspectives*", Careers: развој каријерног вођења у циљу унапређивања високог образовања у Србији, Ниш, Филозофски факултет Универзитета у Нишу (2013).

Поред учешћа на више научних и стручних скупова Дубравка Михајловић је, као водитељ или тренер, реализовала већи број обука (семинара) за наставнике и друге кадрове који раде у области образовања одраслих.

Члан је: Друштва андрагога Србије (ДАС); Balkan Society for Pedagogy and Education (BASOPED), Thessaloniki; и European Society for Research on The Education of Adults (ESREA).

Од априла 2015. године Дубравка Михајловић је сарадник Центра за развој каријере и саветовање студената Универзитета у Београду – где сарађује на реализацији модула „Вештине управљања каријером“, до сада, за студенте Фармацеутског, Пољопривредног, Машинског и Саобраћајног факултета Универзитета у Београду. Такође, као сарадник Центра за развој каријере, учествовала је у конципирању поменутог модула.

Од октобра 2016. године члан је Радне групе за успостављање стандарда у каријерном вођењу и саветовању Завода за унапређивање образовања и васпитања.

*Учешће на пројектима*

Заузимајући различите позиције и обављајући различите послове, Дубравка Михајловић је учествовала у реализацији већег броја пројеката, међу којима су:

1) Пројекат Института за педагогију и андрагогију Филозофског факултета Универзитета у Београду „Модели процењивања и стратегија унапређивања квалитета образовања у Србији” **-** евиденциони број пројекта: 179060 (2011 - у току), који финансира Министарство просвете, науке и технолошког развоја Републике Србије – сарадник на пројекту;

2) Краткорочни експерт за учење одраслих на пројекту „Побољшање образовних активности Правосудне академије” (анализа постојеће праксе образовања Правосудне академије; израда и дизајнирање материјала за реализацију образовних активности ПА, израда смерница за реализацију образовног рада са одраслима, израда евалуативних инструмената, реализација обуке), (2016 – у току);

3) Пројекат Универзитета у Београду, пројекат ESRALE (European Studies and Research in Adult Learning and Education), у оквиру Lifelong Learning Programme, суб-програм ERASMUS, који је Београдски универзитет реализовао са још 11 партнера из Европе, од којих девет универзитета – сарадник тима за реализацију пројекта (јануар 2014 – новембар 2016);

4) Сарадник на Tempus пројекту “Development of Career Guidance Aimed at Improving Higher Education in Serbia, Careers)”, дизајнирање делова модула „Вештине управљања каријером“ за студенте Универзитета у Београду, (2015);

5) Координатор BeLL пројекта за Србију – Пројекат BeLL “Benefits of Lifelong Learning” (истраживачки пројекат једанаест европских земаља), организатор и реализатор “Bell” истраживања у Србији, (2012-2014);

6) Пројекат “Technical Assistance to the Ministry of Education, Science and Technological Development in Establishing and strengthening prevention programs dropout of Roma high school students” (компонента пројекта “Technical support for Roma inclusion – IPA 2012”; помоћ у дизајнирању програма обуке „Искусни ментори као подршка менторима“, истраживање, дизајнирање и припрема матријала за обуку, реализација тренинга, асистирање у изради извештаја „Потребе ментора за обуком“, (2014);

7) Истраживач на пројекту „Образовањем ка запошљавању и активном старењу”, пројекат Друштва андрагога Србије; рад у оквиру припреме истраживања, теренски рад, интервјуисање и анкетирање испитаника (2013);

8) Пројекат „Друга шанса - Развој система функционалног основног образовања одраслих“, Краткорочни нижи експерт - асистент тренера у припреми и реализацији обука за школске тимове који спроводе програм Функционално основно образовање одраслих, (Тренинг наставника - базичне андрагошке вештине), (2011-2012);

*Анализа научно-истраживачких радова*

Из приложене библиографије кандидаткиње Дубравке Михајловић, која садржи 15 библиографских јединица, одабрали смо три рада која ћемо овом приликом сажето да представимо и проанализирамо.

* Pekeč, K, Mihajlović, D, Kecap, E. (2016). **Lifeline Method in Research of Adult Learning and Career: Towards the Quality**; in. A. Pejatović, R. Egetenmeyer-Neher, M. Slowey (Eds.): *Contribution of Research to Improvement of Adult Education Quality* (263-275). Belgrade: University of Belgrade, Faculty of Philosophy, Institute for Pedagogy and Andragogy; Wurzburg: University of Wurzburg; Dublin: Dublin City University. ISBN 978-86-82019-95-4 978-86-6427-039-7

У раду су приказани и анализирани резултати истраживања спроведеног са двоструким циљем: испитивање везе између учења и образовања и каријере одраслих и испитивање потенцијала *lifeline* методе истраживања коју су ауторке користиле. Разумевање везе између учења и образовања и каријере одраслих укључивало је испитивање везе између кључних периода у каријери и образовању и учењу одраслих, а затим и компарацију периода „преклапања“ и „мимоилажења“ линија каријере и линија образовања и учења. У раду се посебно разматра могућност употребе *lifeline* методе коришћене за ово истраживање, методе која се изузетно често користи у интервенцијама каријерног вођења и саветовања, али чији значај за научна истраживања још увек није посебно разматран.

* Pejatović, A, Mihajlović, D. (2016). **Counselling/Guiding Adults through Life Transitions**; inSava,S, Novotny, P. (Eds.):*Researches in Adult Learning and Education: the European Dimension* (69-79). Firenze: Firenze University Press ISBN 978-88-6453-424-4 (print) ISBN 978-88-6453-425-1 (online PDF) ISBN 978-88-6453-426-8 (online EPUB)

У овом теоријском раду разматра се улога образовних интервенција приликом каријерних транзиција одраслих. Као полазна основа узет је концепт модерних каријера који, са једне стране, квалитативно другачије посматра транзиције, а са друге стране, оставља простор за другачије разумевање могућности и потреба за образовањем као компонентом каријерног вођења и саветовања. У раду се посебно проблематизују три каријерне транзиције: транзиција из образовања у свет рада, транзиција у средњем каријерном добу и транзиција из запослености у пензионисање. Рад овој проблематици приступа и из угла могућности даљег развоја европских политика, истраживања и праксе каријерног вођења и саветовања.

* Castro Da Silva, J, Pekeč, K, Mihajlović, D. (2016): **Competences in education –Brazilian and Serbian Perspective**, *Andragoške studije,* II, 57-73, ISSN 0354-5415 UDK 37.013.83+374

Ауторке се у раду баве компарацијом разумевања концепта компетенција у две земље, Бразилу и Србији. Предуслов за разумевање овог концепта захтевао је и анализу фактора који су производ различитих контекста - Србије и Бразила, а који су изложени у раду, од којих се посебно разматра утицај транснационалних организација. Фокус теоријског оквира је разумевање самог термина компетенција, али и различитих приступа у његовом одређивању. Компарација је обуватила упоредну анализу релевантних научних радова из ових земаља, а разумевање концепта компетенција је сагледано и кроз призму политике и праксе образовања одраслих.

*Квантитативни показатељи научне компетентности кандидаткиње*

Објављене радове Дубравке Михајловић приказаћемо табеларно, а у складу са *Правилником о поступку и начину вредновања и квантитативном исказивању научноистраживачких резултата истраживања*, за област друштвених наука.

Табела број 1: Квантитативни показатељи научне компетентности Дубравке Михајловић

|  |  |  |
| --- | --- | --- |
| **Назив рада** | **Категорија** | **Број бодова** |
| Ïå¼àòîâèž Àëåêñàíäðà, Ìèõà¼ëîâèž Äóáðàâêà, (2011), **Çàâðøíå ïðîöåíå ïîòèãíóžà ïîëàçíèêà íà êóðñåâèìà ñòðó÷íîã îñïîñîášàâàœà**, Èíîâàöè¼å ó íàñòàâè, Âîë. XXIV, Áð. 3, ñòð. 30-41, YU ISSN 0352-2334, UDC 370.8, COBISS.SR-ID 4289026 | М53 | 1 |
| Михајловић, Дубравка (2012): **Постмодернизам и нови квалитети образовања**, у: Шефика Алибабић, Снежана Медић, Биљана Бодрошки-Спариосу (ур.), *Квалитет у Образовању -изазови и перспективе* (стр 131-145). Београд (Србија): Филозофски факултет Универзитета у Београду, Институт за педагогију и андрагогију ISBN 978-86-82019-69-5, COBISS.SR-ID 195813644 | М44 | 3 |
| Êåöàï Åäèñà, Ìèõà¼ëîâèž Äóáðàâêà, (2012): **Íåêè åòè÷êè ïðîáëåìè îáðàçîâàœà îäðàñëèõ ó êîíòåêñòó óíàïðåèâàœà êâàëèòåòà îáðàçîâíîã ðàäà ñà îäðàñëèìà,** ó: Íàòàøà Âó¼èñèž-Æèâêîâèž, Ìèëèöà Ìèòðîâèž, Êðèñòèíêà Îâåñíè (óð.), *Ïîñåáíà ïèòàœà êâàëèòåòà ó îáðàçîâàœó* (ñòð. 99-116). Áåîãðàä, (Ñðáè¼à): Èíñòèòóò çà ïåäàãîãè¼ó è àíäðàãîãè¼ó ISBN 978-86-82019-67-1, COBISS.SR-ID 193802252 | М44 | 3 |
| Михајловић Дубравка, Поповић Александра, (2012): **Каријерно вођење и саветовање у европским документима,** Образовање одраслих, бр. 2, vol. XI, стр. 27-46, ISSN 1512-8784, UDK 374.7 | М23 | 4 |
| Mihajlović, D. (2013): **Training in the Purpose of Career Guidance Quality Improvement**, in; Miomir Despotović, Emina Hebib, Németh Balázs (ed), *Contemporary Issues of Education Quality* (pp. 293-306). Belgrade: University of Belgrade Faculty of Philosophy, Institute for Pedagogy and Andragogy; Pécs: University of Pécs, Faculty of Adult Education and HRD ISBN 978-86-82019-75-6 | М14 | 5 |
| Pejatović, A, Kecap, E, Mihajlović D. (2013): **Multiphase Model of Career Support for Students – Example from practice**, in: Book of Abstracts, International Career Conference „Serbia within Paradigm of Career Guidance – Recommendations and Perspectives“, 24 October 2013, Niš, Serbia: University of Niš, University of Belgrade | М34 | 0.5 |
| Pejatović, A, Mihajlović, D, Kecap. E. (2014): **Multiphase Model of Career Support for Students – Example from practice**, in: Miodrag Lazić (ed), *Proceedings* - *International Career Conference „Serbia within Paradigm of Career Guidance – Recommendations and Perspectives*“ (pp.32-38). Niš, Serbia: University of Niš ISBN 978-86-7181-082-1 | М33 | 1 |
| Михајловић, Д. (2014): **Каријерно вођење и саветовање одраслих у Србији – Од проблема до могућности**, у: Бранислава Кнежић, Александра Пејатовић, Зорица Милошевић (ур.), *Модели процењивања и стратегије унапређивања квалитета образовања одраслих у Србији* (125-140) Áåîãðàä, (Ñðáè¼à): Èíñòèòóò çà ïåäàãîãè¼ó è àíäðàãîãè¼ó ISBN 978-86-82019-82-4 COBISS.SR-ID 212360460 | М44 | 3 |
| Михајловић, Д., Кецап, Е. (2014): **Бенефити од учења у одраслом добу у Србији**, Андрагошке студије, I, 9-30, ISSN 0354-5415 UDK 37.013.83+374 | М24 | 4 |
| Pekeč, K., Mihajlović, D. (2015). **Application of Lifeline Method in research of Adult Learning and Education: Strengths and Weaknesses**, in: Book of Abstracts, International Career Conference “Empirical Research in Adult Learning and Education – Conceptual and Methodological Problems”, 15th September 2015, Belgrade, Serbia: University of Belgrade, Department for Pedagogy and Andragogy, Institute for Pedagogy and Andragogy pp. 39-40 | М34 | 0.5 |
| Михајловић, Д., Пекеч, К., Кецап, Е. (2015). **Образовање и каријерни развој одраслих – Истраживање квалитета**; у: Емина Хебиб, Биљана Бодрошки Спариосу, Александра Илић Рајковић (ур.): *Истраживања и развој квалитета образовања у Србији - стање, изазови и перспективе*, (141-154) Београд: Институт за педагогију и андрагогију Филозофског факултета Универзитета у Београду. ISBN 978-86-82019-91-6 | М44 | 3 |
| Pekeč, K., Mihajlović, D., Kecap, E. (2016). **Lifeline Method in Research of Adult Learning and Career: Towards the Quality**; in. A. Pejatović, R. Egetenmeyer-Neher, M. Slowey (Eds.): *Contribution of Research to Improvement of Adult Education Quality* (263-275). Belgrade: University of Belgrade, Faculty of Philosophy, Institute for Pedagogy and Andragogy; Wurzburg: University of Wurzburg; Dublin: Dublin City University. ISBN 978-86-82019-95-4 978-86-6427-039-7 | М14 | 5 |
| Pejatović, A, Mihajlović, D. (2016). **Counselling/Guiding Adults through Life Transitions**; inSava,S, Novotny, P. (Eds.):*Researches in Adult Learning анд Education: the European Dimension* (69-79). Firenze: Firenze University Press ISBN 978-88-6453-424-4 (print) ISBN 978-88-6453-425-1 (online PDF) ISBN 978-88-6453-426-8 (online EPUB) | М13 | 7 |
| Михаловић, Д. (2016) Приказ књиге: A. Pejatović, R. Egetenmeyer-Neher, M. Slowey (Eds.) Contribution of Research to Improvement of Adult Education Quality. *Andragoške studije,* I, 157-162, ISSN 0354-5415 UDK 37.013.83+374 | М27 | 0.5 |
| Castro Da Silva, J, Pekeč, K, Mihajlović, D. (2016): **Competences in education – Brazilian and Serbian Perspective**, *Andragoške studije,* II, 57-73, ISSN 0354-5415 UDK 37.013.83+374 | М24 | 4 |
| **Укупно** |  | 44.5 |

На основу табеле број 1 видљиво је да је Дубравка Михајловић, на основу петнаест објављених радова, разврстаних по категоријама, остварила 44.5 бода.

**Мишљење и предлог Комисије**

Прегледом и анализом достављене документације (предвиђене конкурсом), Комисија је утврдила да кандидаткиња Дубравка Михајловић испуњава услове прописане Законом о научноистраживачкој делатности и Правилником о поступку и начину вредновања и квантитативном исказивању научноистраживачких резултата истраживача за реизбор у истраживачко звање истраживач-сарадник.

На основу квантитативних и квалитативних показатеља научно – стручне компетентности може се закључити да је Дубравка Михајловић постигла запажене резултате у свом досадашњем раду и да поседује капацитете за научно-истраживачки и наставни рад у области андрагогије. Стога **Комисија са задовољством предлаже Изборном већу Филозофског факултета Универзитета у Београду да Дубравку Михајловић реизабере у истраживачко звање истраживач-сарадник.**

У Београду, 12**.** 09. 2017. године **Комисија:**

др Александра Пејатовић, ванредни професор

Филозофског факултета Универзитета у

Београду

др Шефика Алибабић, редовни професор

Филозофског факултета Универзитета у

Београду

др Жељко Бралић, ванредни професор

Факултета безбедности Универзитета у

Београду